《还舍》
宋代·陈渊

半生走长途，所冀亦已微。田园已芜没，及此徒手归。

妻孥携幼已，相望天一涯。所嗟垂老亲，甘旨不得时。

季妺复未嫁，长姊贫且嫠。皇皇三十口，未欲听所之。

平生道义交，岁晚无晨炊。岂不念我贫，闭户长苦饥。

高门多自足，我复拙言辞。已矣可奈何，颜公犹食糜。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。